HADARIN TSADAR SADAKI :	148 - TARBIYYAR IYALI A MAHANGAR ALKUR'ANI DA AHLULBAITI
HADARIN TSADAR SADAKI :
Sannan ku sani manufar daga sunnata shi ne kiyaye da tsare wanzuwar nau'in bil adama, da kubutar al'umma daga karkatar tunani da tafiyarsa a rayuwance, abin takaicin shi ne al'ummu musammam al'umma musulma sun karkace daga tafarki madaidaici saboda qin riqonsu da dokoki da koyarwar shari'a, sun dauki ma'aunan zahiri sune abin lura cikin al'amarin aure, daga nan ne suka rungumi tsadada sadaki, da sanya banbanci tsakanin mutane kan asasin fifikon abin duniya da makamancin haka, kamar yanda su ka kwaikwayi turawa cikin karkatacciya matafiyarsu ta rayuwa da yaudaruwa da takensu na qarya da sunan `yancin mata da `yanci saqi ba qaidi da watsi da kyawawan al'adu da dabi'u nagari al'amarin da ya kai ga raguwar aure tsakanin muatne da yaduwar fasadi da barna cikin al'umma.
haqiqa tsadar sadaki da hauhawarsa da yin alfahari da hakan na dga cikin matsalolin al'umma da zamantakewarsu wanda ya kai ga sukan karamar al'umma da ruguje mutumtakar mace kanta cikin rayuwarta ta aure.
haqiqa iyaye maza da mata ababen tambaya ne kan `ya`yayensu sun sani ko basu sani ba daga abin da su ka kai cikin maida `ya`yansu sahun bayi daga abin da su ka aikata cikin tsadanta sadaki, haqiqa dai dai lokacin da su ke tunani nemawa `ya`yansu daraja ta hanyar tsadar sadakin to tabbas sun kaisu kasuwar sayar da bayi, suna masu jahiltar cutuwar da ta riski al'umma daga aikata hakan.
haqiqa fatima zahra (as) ta kasance abin koyi ga dukkanin mata, haqiqa da taso da ta zabi mafi arziqi da dukiyar a yankin hijaz daga wadanda suka nemi aurenta, sai dai ta fifita rayuwa mai ciki da farin ciki tare da talaka mumini, shi ne aliyu dan abi dalibi (as) sadakinta ya kasance wani sulke da mijinta ali (as) ya sayar sannan ya sayo mata kayayyakin gidanta da kudin, hakan ya isar mata abin alfahari ta kasance matar ali (as).